
Cankarjev dom, kulturni in kongresni center, objavlja razpis za zaposlitev na delovnem mestu


SAMOSTOJNI STROKOVNI SODELAVEC (G026018) v Oddelku za elektroenergetske sisteme, šifra 189 iz Kataloga delovnih mest Cankarjevega doma. Delovno razmerje s polnim delovnim časom in 5-mesečnim poskusnim delom, bo sklenjeno za nedoločen čas. 

Pogoji, ki jih morajo kandidati izpolnjevati za zasedbo delovnega mesta:
· višja izobrazba elektrotehnične, energetske ali druge ustrezne smeri
· najmanj tri leta delovnih izkušenj
· nacionalna poklicna kvalifikacija "preglednik manj zahtevnih električnih inštalacij in inštalacij zaščite pred delovanjem strele" 
· preizkus znanja za posluževalca elektroenergetskih naprav 
· preizkus znanja za delo z visoko napetostjo 
· izpit iz varstva pri delu
· visoka raven aktivnega znanja slovenščine
· znanje uporabe osebnega računalnika
· znanje svetovnega jezika najmanj na nivoju srednje šole

Izpit iz varstva pri delu mora izbrani kandidat opraviti v šestih mesecih po nastopu dela. Če kandidat ob nastopu dela nima pridobljene nacionalne poklicne kvalifikacije "preglednik manj zahtevnih električnih inštalacij in inštalacij zaščite pred delovanjem strele" ali nima opravljenega preizkusa znanja za posluževalca elektroenergetskih naprav in za delo z visoko napetostjo, se mu v pogodbi o zaposlitvi določi pogoj, da ga mora opraviti v devetih mesecih po začetku dela. 

Dodatna funkcionalna znanja, ki niso pogoj za zasedbo delovnega mesta:
· znanje uporabe računalniškega programa AutoCAD
Glede na zgoraj navedene pogoje morajo kandidati predložiti:
· življenjepis ter dokazila ali izjavo o izpolnjevanju zahtevanih pogojev,
· fotokopijo potrdila o doseženi izobrazbi.

Naloge delovnega mesta so predvsem:
· opravljanje zahtevnejših del s področja elektroenergetike na glavnih napajalnih virih električne energije
· samostojno opravljanje vzdrževalnih, obratovalnih, ter prenovitvenih del na področju elektroenergetskih postrojev, naprav, napeljav in instalacij
· opravljanje zahtevnejših del s področja elektroenergetike na glavnih napajalnih virih električne energije
· samostojno opravljanje vzdrževalnih, obratovalnih, ter prenovitvenih del na področju elektroenergetskih postrojev, naprav, napeljav in instalacij
· samostojno izvajanje stalnih in začasnih elektroinstalacij, 
· izvedba energetskih priklopov postrojev, naprav, napeljav in instalacij
· spremljanje novih tehnologij na področju splošne in scenske razsvetljave
· seznanjanje z vso tehnično dokumentacijo, ki obstaja za obratovanje in vzdrževanje elektro-energetskih sistemov v Cankarjevem domu
· izvajanje skrbništva nad dvigali
· izvajanje električnih meritev na stalnih in začasnih električnih instalacijah
Delo se opravlja tudi ob sobotah, nedeljah in v prazničnih dneh.

Delovne izkušnje so delovna doba na delovnem mestu, za katero je zahtevana ista stopnja izobrazbe in čas pripravništva na isti stopnji izobrazbe ne glede na to, ali je bilo delovno razmerje sklenjeno oziroma pripravništvo opravljeno v zavodu ali pri drugem delodajalcu. Za delovne izkušnje se šteje tudi delo, ki ga je kandidat opravljal na enakem ali podobnem delovnem mestu in je zanj zahtevana eno stopnjo nižja izobrazba. Kot delovne izkušnje je upoštevano tudi delo na enaki stopnji zahtevnosti, kot je delovno mesto, za katero oseba kandidira, če je opravljala vsebinsko primerljive naloge. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja zahtevane izobrazbe za to delo. 
Visoka raven aktivnega znanja slovenščine se dokazuje z znanjem slovenščine, pridobljenim z zahtevano izobrazbo na slovenski šoli oz. uspešno opravljenim preizkusom po izobraževalnem programu za slovensko gimnazijo oziroma tej ustrezno štiriletno srednjo šolo.
Znanje uporabe osebnega računalnika se dokazuje s potrdilom o udeležbi na tečaju pri ustrezni izobraževalni instituciji, spričevalom ECDL, z drugim ustreznim dokazilom ali s preizkusom znanja v postopku izbire.
Znanje tujega jezika se izkazuje s potrdilom o jezikovnem izobraževanju pri ustrezni izobraževalni instituciji (fotokopija spričevala, indeksa ali potrdilo šole), z dokazili o opravljenem izobraževanju v tujem jeziku, s potrdilom o udeležbi na strokovnih srečanjih, na katerih je kandidat uporabljal tuj jezik, ipd. 

Razpisna komisija bo strokovno usposobljenost kandidatov presojala na podlagi dokazil priloženih k prijavi, na podlagi razgovora s kandidati ter s pisnim ali praktičnim preverjanjem kandidatovega znanja, če bo ocenila, da je to potrebno. 

[bookmark: _Hlk22631774]Delo bo potekalo na sedežu Cankarjevega doma, kulturnega in kongresnega centra, Prešernova cesta 10, Ljubljana. 

Delovno mesto je v skladu s Katalogom delovnih mest, funkcij in nazivov v javnem sektorju in na podlagi Kataloga delovnih mest v Cankarjevem domu uvrščeno v tarifni razred VI in v plačni razred 12, z možnostjo napredovanja do 10 plačnih razredov, kar znese trenutno za 12 plačni razred osnovna bruto plača 1602,42 EUR in za 22 plačni razred 2241,45 EUR. 
[bookmark: _Hlk77778435]
Pisne prijave s pripadajočimi prilogami oddajte do vključno 12. 10. 2026.
· po pošti na naslov: Cankarjev dom, Prešernova cesta 10, 1000 Ljubljana. Prijava, poslana priporočeno po pošti, se šteje kot pravočasna, če je oddana na pošto zadnji dan roka za prijavo
ali na
· na e-naslov cd.vlozisce@cd-cc.si.


Kandidati bodo o izbiri pisno obveščeni v zakonsko določenem roku. Informacije T: (051) 451 981, Bojan Salobir.

V objavi zapisani izrazi v moški spolni slovnični obliki so uporabljeni kot nevtralni za ženske in moške. 

